**Gruppeledelsens rapport for året 2012**

**Gruppeledelsen har bestått av:**

Gruppeleder Rita Standal

kasserer Beate Molander

Regnskap: Vidar Hermansen

gruppeassistent Aage Kristian Halvorsen

gruppeassistent Geir Kristiansen

gruppeassistent Adina Adolfsen

gruppeassistent Håvard Larsen

Vara medlem Erica Kurahachi

Gruppeledelsen har hatt 4 møter i 2012, og i tillegg har i jobbet veldig bra gjennom telefon eller epost. Styret har tatt seg av en del av fellesaktivitetene som vi har hatt i gruppa dette året.

**Medlemstall**

Medlemstallet i 2012 har gått noe ned. Dette skyldes noe svakere tilsig av nye småspeidere og at troppen har hatt en del speidere som har gitt seg pga andre aktiviteter.

Dette gjør at gruppa må nå se på mer aktiv rekruttering i alle enhetene for å opprettholde en god stamme.

**Fellesaktiviteter**

Det har vært flere fellesaktiviteter i 2011. Speiderparadene har vært fine, men hatt noe varierende oppmøte.

Det ble arrangert en meget vellykket vintertur til Skirva leirsted for bevere og småspeidere med familier.

Troppen hadde en vellykket vintertur til Blestølen for sine speidere.

Høstens Turdag ble arrangert på tradisjonelt vis ved Skihytta. Her hadde alle enheter tilbud om overnatting og tradisjon tro så hadde vi friluftsgudstjeneste på søndagen.

Gruppa vurderer å endre på konseptet for turdagen, da vi i 2012 mener å oppleve at det er færre som kommer opp i skogen. Diskusjonen går nå på om vi skal prøve å ha en dag i vollgravene i gamlebyen med ulike speideraktiviteter, kanopadling og aktivt markedsføring i rekrutteringsøyemed på lørdag, og overnatting ved vår lavo for alle enheter etterpå.

Troppens lederassistenter har høsten 2012 jobbet mye med lavoområdet til speidergruppa, og har nå lagt en plan for sluttføring våren 2013. Her er det nå satt opp huker, det jobbes med bålplasser og nye sitteplasser.

**Økonomi**

Loppemarked for speidergruppa ble arrangert i mnd.skiftet oktober – november, med et tilfredstillende økonomisk resultat. Vi traff i år på Ramadan, slik at det var begrenset besøk av andre kulturer i år, dette gjorde noe utslag på sluttresultatet, men 50 000,- er allikavel et godt resultat.

Vi søkte om tilskudd fra «Vi er der du er» til klatreutstyr, og deltok i en likes konkurranse på Facebook der hver likes gav 5 kr i tillegg. Her fikk vi 10 000,- kr + 1700 kr i likes, og vi supplerer nå opp vårt klatreutstyr for denne summen.

Økonomien i gruppa er pr d.d god.

Viser til regnskapet.

**Generellt.**

Gruppestyret vedtok høsten 2012 å bidra med to komplette sett bord og stoler til menighets salen, når den står ferdig pusset opp.

Av fremtidsplaner jobber småspeiderne med en kretsleir i 2012 og troppen jobber i fram mot leir i Sverige sammen med flere andre av Fredrikstads krets speidergrupper.

Flere av våre patruljeførere og assistenter har i regi av kretsen fått ulike kurs i patruljeledelse. I tillegg sendte vi patruljeførere og rovere til Lederløft i Stavanger i slutten av august.

På slutten av utleiesesong for kanoene, opplevede vi at to av våre kanoer ikke ble levert tilbake til avtalt tid. Disse kanoene er fortsatt på avveie, og det jobbes nå formelt med å prøve å få disse tilbake. Det ser ut til at utleieinntekter ikke vil bli mulig å inndrive, men gruppeledelsen er av den oppfatning at om vi klarer å få kanoene tilbake er vi fornøyd.

Fredrikstad 27.02.13

Rita Standal

Gruppeleder